 

**בבית הדין הצבאי המחוזי**

**במחוז שיפוטי צפון**

**בפני השופט: סא"ל חיים בלילטי**

**בעניין: התובע הצבאי (ע"י ב"כ, רס"ן (במיל') מלי גבאי)**

**נגד**

**הנאשם: X/XXX סמ"ר ד' ה' (ע"י ב"כ, עו"ד בנימין מלכא - אין הופעה)**

הכרעת-דין

על פי הודאתו, מורשע הנאשם בעבירה של היעדר מן השירות שלא ברשות, לפי סעיף 94 לחוק השיפוט הצבאי, התשט"ו-1955, בגין כך שנעדר מיחידתו XXX מיום 30.12.2014 ועד יום 26.11.2023 למשך 3,254 ימים, בהתאם לכתב האישום ולפרטים הנוספים.

**ניתנה היום, ז' בטבת תשפ"ד, 19.12.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

שופט

גזר-דין

הנאשם הורשע על פי הודאתו בעבירה של היעדר מן השירות שלא ברשות, על כי נעדר מיחידתו לתקופה בת 3,254 ימים, אשר הסתיימה בהתייצבותו.

הנאשם גויס לצה"ל בחודש נובמבר 2008 ושירת שירות חובה מלא כמעט ללא דופי, חלקו בתפקיד לחימה בחטיבת XXX, עד לסיום שירות חובה בשנת 2011. מאז נמנה הנאשם על מערך המילואים אך לא ביצע שירות מילואים בפועל. היעדרות הנאשם בתיק זה החלה עת לא התייצב לשירות מילואים פעיל בן 25 ימים אליו נקרא. לחובת הנאשם מחבוש מותנה בגין היעדרות קודמת, אף היא משירות מילואים.

חרף חומרת הדברים ועברו של הנאשם, ראו הצדדים להקל עימו בעיקר לנוכח מצוקתו הנפשית אשר באה לידי ביטוי בחוות דעת פסיכיאטר צבאי אשר המליץ לפטור את הנאשם משירות בשלושה סעיפי ליקוי חמורים שונים ( ס/1).

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג.

**על הנאשם נגזרים, אפוא, העונשים הבאים:**

1. **שלושים (30) ימי מאסר לריצוי בפועל, שיימנו החל מיום מעצרו.**
2. **הפעלה של עונש המחבוש המותנה (ת/2) שהוטל בהליך משמעתי מתאריך 14.08.2014 בן עשרה (10) ימים, בחופף לעונש המאסר המוטל בסעיף 1. סך הכל ירצה הנאשם עונש של שלושים (30) ימי מאסר שיימנו החל מיום מעצרו.**
3. **עונש מאסר מותנה בן עשרים ואחד (21) ימים למשך שנתיים (3), שלא יעבור עבירה לפי סעיף 92 או 94 לחוק השיפוט הצבאי, התשט"ו-1955.**
4. **הורדה לדרגת טוראי.**

**זכות ערעור כחוק.**

**ניתן היום, ז' בטבת תשפ"ד, 19.12.2023 , והודע בפומבי ובמעמד הצדדים.**

**\_\_\_\_\_\_\_\_\_\_\_**

שופט

**העתק נכון מהמקור

ק' בית הדין**

**נערך על ידי: ס.ש**

**בתאריך: 31.12.2023**

**חתימת המגיה: סגן שיר בן-ארמון**